Pendeldienste by die fees - Innibos
Pendeldienste by die fees
Bossewa Pendeldiens bied gerieflike vervoer na alle fees-venues
Om van die feesterrein tot by jou show-venue te kom, hoef glad nie ’n probleem te wees nie! Met die komplimente van ons pendeldiens-borg, TRAC N4, word daar weer vanjaar gesorg vir moeitevrye vervoer van en na feesproduksie-venues. Die Bossewa-bussies neem feesgangers vanaf die feesterrein (Hoërskool Bergvlam) na enige van die sale of venues waar produksies aangebied word.
Daar is een sentrale optel- en aflaaipunt: Bossewaplein wat geleë is naby HEK 1 van die feesterrein. Die kaartjies is net R10 per rit.
Let wel dat Bossewaplein binne die feesterrein geleë is, aangesien dit spesiaal vir feesgangers is wat vanaf die feesterrein na hul produksievenues wil ry. Vroegoggend, voor die feesterrein-hekke oopmaak, is daar egter ’n oplaaipunt buite HEK 1waar feesgangers in die straat opgelaai kan word om die eerste vertoning van die dag te gaan bywoon.
Die Bossewaens vertrek 30 minute voor die begin van ’n vertoning vanaf Bossewaplein na die venue. Ongeveer 20 minute na elke vertoning is die Bossewa weer daar om feesgangers vanaf die venue terug na die feesterrein te neem.
Bossewaens ry nie na Sudwala-grotte, Suikerbossie en Meridian Karino nie.
Die BOSSEWA KITSNOMMER IS 082 321 5443